CELEX: 31982R0691
Language: el
Date: 1982-03-25 00:00:00
Title: Κανονισμός (EOK) αριθ. 691/82 τής Επιτροπής τής 25ης Μαρτίου 1982 περί τροποποιήσεως τού κανονισμού (EOK) αριθ. 1215/81 περί λεπτομερειών εφαρμογής τού κανονισμού (EOK) αριθ. 2511/80 περί τών μέτρων ενθαρρύνσεως γιά τή χρησιμοποίηση τών ακατέργαστων ινών λίνου γιά τίς περιόδους 1980/81 καί 1981/82

Avis juridique important

|

31982R0691

Κανονισμός (EOK) αριθ. 691/82 τής Επιτροπής τής 25ης Μαρτίου 1982 περί τροποποιήσεως τού κανονισμού (EOK) αριθ. 1215/81 περί λεπτομερειών εφαρμογής τού κανονισμού (EOK) αριθ. 2511/80 περί τών μέτρων ενθαρρύνσεως γιά τή χρησιμοποίηση τών ακατέργαστων ινών λίνου γιά τίς περιόδους 1980/81 καί 1981/82  

Επίσημη Εφημερίδα αριθ. L 080 της 26/03/1982 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 691/82 ΤΗΣ ΕΠΙΤΡΟΠΗΣ  της 25ης Μαρτίου 1982  περί τροποποιήσεως του κανονισμού (ΕΟΚ) αριθ. 1215/81 περί λεπτομερειών εφαρμογής του κανονισμού (ΕΟΚ) αριθ. 2511/80 περί των μέτρων ενθαρρύνσεως για τη χρησιμοποίηση των ακατέργαστων ινών λίνου για τις περιόδους 1980/81 και 1981/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2511/80 του Συμβουλίου της 30ής Σεπτεμβρίου 1980 περί των μέτρων ενθαρρύνσεως της χρησιμοποιήσεως ακατέργαστων ινών λίνου για τις περιόδους 1980/81 και 1981/82 (1), και ιδίως το άρθρο 1 παράγραφος 4,  Εκτιμώντας:  ότι το άρθρο 1 παράγραφος 1 του κανονισμού (ΕΟΚ) αριθ. 1215/81 της Επιτροπής της 6ης Μαΐου 1981 (2) προβλέπει ότι το πρόγραμμα των μέτρων που προβλέπεται για την ενθάρρυνση της χρησιμοποιήσεως ακατέργαστων ινών λίνου πρέπει να πραγματοποιηθεί εντός μέγιστης περιόδου δώδεκα μηνών, αρχής γενομένης από τη σύναψη των σχετικών συμβολαίων· ότι η τήρηση της αρχικά προβλεπόμενης προθεσμίας μπορεί να αποδειχθεί εξαιρετικά δύσκολη για αιτίες που δεν μπορούν να καταλογιστούν στον συμβαλλόμενο· ότι πρέπει να προβλεφθεί η δυνατότητα παρατάσεως της προθεσμίας εφαρμογής υπό ορισμένους όρους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 του κανονισμού (ΕΟΚ) αριθ. 1215/81 προστίθεται το εξής εδάφιο:  «Ωστόσο, αυτή η προθεσμία εφαρμογής δεν αποκλείει το ενδεχόμενο να συμφωνηθεί παράτασή της, εάν ο συμβαλλόμενος υποβάλλει αίτηση γι' αυτό στην Επιτροπή πριν από τη λήξη της προθεσμίας εφαρμογής και αποδείξει ότι, λόγω εξαιρετικών περιστάσεων για τις οποίες δεν φέρει καμία ευθύνη, δεν είναι σε θέση να τηρήσει την αρχικά προβλεπόμενη προθεσμία.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Μαρτίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 256 της 1. 10. 1980, σ. 61.  (2) ΕΕ αριθ. L 123 της 7. 5. 1981, σ. 20.